в съответствие с параграф 2, се въвеждат чрез позоваване на уникалния код в компютърната база данни.
 Член 27
 Мерки, които трябва да се предприемат по отношение на уникалния доживотен идентификационен документ в случай на клане, умъртвяване, смърт или изгубване на еднокопитни животни
 1.В случай на клане или умъртвяване на еднокопитно животно под отговорността на компетентния орган се предприемат следните мерки по отношение на уникалния доживотен идентификационен документ:
 а)той се възстановява и предпазва от използване с цел измама;
 б)той бива надлежно направен невалиден;
 в)той или:
 i)се унищожава в кланицата, в която е заклано еднокопитното животно, и на издаващия орган, издал уникалния доживотен идентификационен документ преди датата на прилагане на настоящия регламент, или на компетентния орган или, когато е приложимо, на органа с делегирани правомощия, посочен в раздел I, част А от уникалния доживотен идентификационен документ, пряко или чрез звеното за контакт, посочено в член 28, параграф 2, се предоставя удостоверение, с което се съобщава датата на клане на еднокопитното животно с посочване на неговия уникален код; или
 ii)след като е направен невалиден, както е предвидено в буква б), се връща на издаващия орган, в случай на уникален доживотен идентификационен документ, издаден преди датата на прилагане на настоящия регламент, или на компетентния орган или, когато е приложимо, на органа с делегирани правомощия, посочен в раздел I, част А от образеца на идентификационен документ за еднокопитни животни, установен в част 1 от приложение II, пряко или чрез звеното за контакт, посочено в член 28, параграф 2, заедно с информация относно датата, на която еднокопитното животно е заклано или умъртвено за целите на борбата с болестите.
 2.Във всички случаи на смърт или изгубване, включително кражба, на еднокопитно животно, които не са посочени в параграф 1 от настоящия член, операторът на еднокопитното животно връща уникалния доживотен идентификационен документ в рамките на максимален срок от 30 дни от датата на смъртта или изгубването на еднокопитното животно на компетентния орган или, когато е приложимо, на органа с делегирани правомощия, посочен в част А или актуализиран в част В от раздел I от образеца на идентификационен документ за еднокопитни животни, установен в част 1 от приложение II.
 Член 28
 Задължения на държавите членки и компетентните органи да гарантират предаването на информация след клането, умъртвяването, смъртта или изгубването на еднокопитни животни
 1.Държавите членки прилагат процедури за връщане на направените невалидни уникални доживотни идентификационни документи на издаващия компетентен орган или органа с делегирани правомощия, както е предвидено в член 27, параграф 1, буква в), подточка ii).
 2.Държавите членки могат да създадат звено за контакт, което да получава удостоверението, посочено в член 27, параграф 1, буква в), подточка i), или идентификационните документи, посочени в член 27, параграф 1, буква в), подточка ii), за по-нататъшно предаване на съответния издаващ орган, в случай на уникален доживотен идентификационен документ, издаден преди датата на прилагане на настоящия регламент, или на компетентния орган или, когато е приложимо, на органа с делегирани правомощия на тяхна територия.
 Това звено за контакт може да бъде орган за връзка, посочен в член 103, параграф 1 от Регламент (ЕО) 2017/625.
 3.Когато